**ANUNȚ**

Având în vedere instituțiile/organizațiile nominalizate pentru componența Comisiei Patrimoniului Speologic, vă comunicăm că, în conformitate cu art. 43, alin. (5^2) din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea 49/2011, cu modificările și completările ulterioare, este definită componența Comisiei Patrimoniului Speologic, ca fiind formată din specialişti ai Institutului de Speologie "Emil Racoviţă" al Academiei Române, ai Federaţiei Române de Speologie şi ai altor instituţii şi organizaţii naţionale cu competenţe în domeniul explorării, protecţiei şi conservării patrimoniului speologic.

Ministerul Mediului, Apelor și Pădurilor înțelege prin **instituţii şi organizaţii naţionale** cu competenţe în domeniul explorării, protecţiei şi conservării patrimoniului speologic, instituții de învățământ și/sau cercetare, federații și asociații reprezentative la nivel național cu activitate dovedită prin proiecte, studii, activități explorative de anvergură regională sau națională, personal calificat sau orice alte activități care justifică conservarea patrimoniului speologic.

În sensul definirii calității de *specialist*, aceasta este persoana cu capacitatea dovedită de a utiliza cunoştinţe, abilităţi şi capacităţi personale şi metodologice în situaţii de muncă sau de studiu şi pentru dezvoltarea profesională şi personală.

Calitatea de specialist este dovedită prin Curriculum Vitae și alte documente care evidențieză cumulativ minim următoarele elementele:

1. studii superioare și competențe în unul din domeniile biologie, ecologie, geologie, geografie, geomorfologie, hidrogeologie, paleontologie, arheologie, climatologie, protecția și conservarea mediului carstic și explorarea mediului subteran speologic;
2. minim 5 ani experiență în unul din domeniile de mai sus;
3. coordonarea/participarea în minim un proiect/studiu cu activități explorative, cercetare și conservare a patrimoniului speologic la nivel național;

În vederea reorganizării componenței Comisiei Patrimoniului Speologic, Ministerul Mediului, Apelor și Pădurilor solicită din partea Institutului de Speologie „Emil Racoviță”, Federației Române de Speologie şi a altor instituţii şi organizaţii naţionale cu competenţe în domeniul explorării, protecţiei şi conservării patrimoniului speologic desemnarea persoanelor reprezentative care îndeplinesc condițiile de mai sus. Fiecare instituție/organizație poate desemna una sau mai multe persoane, urmând ca Ministerul Mediului, Apelor și Pădurilor, prin comisia desemnată, în baza criteriilor de evaluare, să selecteze componența membrilor Comisiei Patrimoniului Speologic, pentru postul rămas vacant.

Depunerea propunerilor pentru componența membrilor Comisiei Patrimoniului Speologic se va face în plic sigilat până la data de 05.03.2020, ora 17, la registratura de la sediul social al instituției din Bld Libertăţii nr. 12, Sector 5, Bucureşti.

Condițiile de eligibilitate și criteriile de evaluare a ofertelor sunt anexate prezentului anunț.

**DIRECTOR**

**Doina CIOACĂ  
  
Direcția Biodiversitate**

**CONDIȚII DE ELIGIBILITATE ȘI CRITERII DE EVALUARE**

*care trebuie îndeplinite de candidații la poziția de membru al Comisiei Patrimoniului Speologic*

1. **Candidatul trebuie să îndeplinească cumulativ următoarele** **condiții de eligibilitate:**
2. este persoană fizică, membru al unei instituții/organizații enumerate în art. 43, alin. (5^2) din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea 49/2011, cu modificările și completările ulterioare.
   * *Se probează printr-o adresă, semnată și ștampilată, din partea conducătorului instituției/organizației care îl nominalizează.*
3. nu se încadrează într-una din situaţiile de mai jos:
4. se află în situația conflictului de interese, așa cum este el definit prin legislația în vigoare;
5. a suferit condamnări definitive datorate unei conduite profesionale îndreptată împotriva legii, decizie formulată de o instanță de judecată sau a fost subiectul unui proces pentru fraudă, corupţie, implicarea în organizaţii criminale sau în alte activităţi ilegale.

* *Se probează printr-o declaraţie pe propria răspundere din care reiese asumarea celor de mai sus;*

1. Demonstrează capacitatea de expert în unul din domeniile biologie, ecologie, geologie, geografie, geomorfologie, hidrogeologie, paleontologie, arheologie, climatologie, protecția și conservarea mediului carstic și explorarea mediului subteran speologic.

* *Se probează prin diploma de licență/certificatul pentru unul din domeniile enumerate;*
* *Demonstrarea experienței prin prezentarea recomandărilor/adeverințelor primite din partea coordonatorul/reprezentantului legal referitor la proiecte/studii/activități explorative, cercetare și conservare a patrimoniului speologic la nivel național;*

1. **Criteriile de evaluare a candidaților propuși**

|  |  |  |
| --- | --- | --- |
| **Nr.**  **crt.** | **Criteriul** | **Punctaj**  **Max** |
| 1 | **Vechimea în domeniu** | **20** |
|  | 1. 6-7 ani | 5 |
|  | 1. 8-10 ani | 10 |
|  | 1. 11-15 ani | 15 |
|  | 1. Peste 15 ani | 20 |
| 2 | **Capacitatea de expert** | **40** |
|  | 2.1 Numărul proiectelor naționale elaborate sau a avut calitatea de participant | **20** |
|  | 1. 2 proiecte naționale în domeniul explorativ, de cercetare și conservare a patrimoniului speologic | 10 |
|  | 1. 3 proiecte naționale în domeniul explorativ, de cercetare și conservare a patrimoniului speologic | 15 |
|  | 1. mai mult de 3 proiecte naționale în domeniul explorativ, de cercetare și conservare a patrimoniului speologic | 20 |
|  | 2.2 Numărul studiilor cu activități explorative de cercetare și conservare a patrimoniului speologic la nivel național | **20** |
|  | a) 2-4 studii cu activități explorative de cercetare și conservare a patrimoniului speologic la nivel național | 5 |
|  | b) 5-7 studii cu activități explorative, cercetare și conservare a patrimoniului speologic la nivel național | 10 |
|  | c) 8- 10 studii cu activități explorative, cercetare și conservare a patrimoniului speologic la nivel național | 15 |
|  | 1. peste 10 studii cu activități explorative, cercetare și conservare patrimoniului speologic la nivel național | 20 |
| 3 | **Experiență similară** | **20** |
|  | 1. a fost/este membru într-un consiliu științific al unei arii naturale protejate | 15 |
|  | 1. a fost/este membru într-o comisie similară | 5 |
| **TOTAL** | | **100** |

*NOTĂ:*

1. *Dosarele depuse peste termenul limită precizat în anunț se returnează fără a fi evaluate, fiind excluse de la selecție.*
2. *Dosarele incomplete, care nu cuprind toate documentele specificate la ”condițiile de eligibilitate” sunt excluse de la selecție.*
3. *Pentru selecție, candidații trebuie să obțină punctajul minim de 25 puncte.*
4. *În cazul în care mai mulți candidați obțin același punctaj, selecția se va realiza în funcție de punctajul mai mare la criteriul nr. 2.1. iar în cazul egalității, în funcție de punctajul mai mare de la criteriul nr. 2.2. În cazul în care punctajul la acest criteriu este același, selecția membrilor se va realiza în funcție de punctajul mai mare obținut la criteriul nr. 3.*
5. *Toate documentele trebuie redactate în limba română.*